{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Pravilnik o sadržaju, obliku i načinu vođenja evidencije o obavljenim nadzorima i poduzetim mjerama ribarskih inspektora i ovlaštenih osoba"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MILIVOJ BAČIĆ"," PRAVILNIK O SADRŽAJU, OBLIKU I NAČINU VOĐENJA EVIDENCIJE O OBAVLJENIM NADZORIMA I PODUZETIM MJERAMA  RIBARSKIH INSPEKTORA I OVLAŠTENIH OSOBA","Predlažem da razmislite i o eventualnom usklađivanju dijela odredbi Pravilnika o postupku plombiranja i postupku s privremeno oduzetim proizvodima ribarstva, ribolovnim alatima i opremom te drugim predmetima kojima je počinjen prekršaj (\"Narodne novine\", broj 93/2021).\nKonkretno , treba li ostati na snazi odredba članka 10. stavka 4. i članka 12. stavka 10. gore navedenog Pravilnika prema kojem ovlaštene osobe trebaju dostaviti kopiju zapisnika i potvrde/obavijesti o oduzimanju mjesno nadležnom ribarskom inspektoru  ako će sadržaj zapisnika iz ovog prijedloga pravilnika biti dostupan/vidljiv korisnicima u aplikaciji e-zapisnik.\nUsput rečeno, a nevezano za ovaj prijedlog pravilnika, u dijelu teksta članka 12. stavka 11. Pravilnika o postupku plombiranja i postupku s privremeno oduzetim proizvodima ribarstva, ribolovnim alatima i opremom te drugim predmetima kojima je počinjen prekršaj (\"Narodne novine\", broj 93/2021) pogrešno je navedeno kako \"..po proteku roka iz stavka 8. ovog članka...\" jer u stavku 8. nema odredbe o bilo kakvom roku. Ispravan dio teksta bi bio : \"...po proteku roka iz stavka 9. ovog članka...\".","Primljeno na znanje","Pravilnik o postupku plombiranja i postupku s privremeno oduzetim proizvodima ribarstva, ribolovnim alatima i opremom te drugim predmetima kojima je počinjen prekršaj (\"Narodne novine\", broj 93/2021),  nije predmet ovog savjetovanja,  komentar primljen na znanje."]
[2,"MILIVOJ BAČIĆ"," PRAVILNIK O SADRŽAJU, OBLIKU I NAČINU VOĐENJA EVIDENCIJE O OBAVLJENIM NADZORIMA I PODUZETIM MJERAMA  RIBARSKIH INSPEKTORA I OVLAŠTENIH OSOBA,\nČlanak 8.","Ako će u registru e-inspekcije biti evidentirani upravni i prekršajni postupci, predlažem da razmislite o prestanku važenja Pravilnika o Registru prekršaja u morskom ribarstvu (\"Narodne novine\", 65/2017) i da isti uvrstite u sadržaj članka 8.","Nije prihvaćen","Odredbe Pravilnika o sadržaju, obliku i načinu vođenja evidencije o obavljenim nadzorima i poduzetim mjerama ribarskih inspektora i ovlaštenih osoba  donešene su na temelju čl. 73. stavka 2. Zakona o morskom ribarstvu (»Narodne novine«, broj 62/2017., 130/2017., 14/2019., 30/2023. i 14/2024.), članka 38. Zakona o akvakulturi (»Narodne novine«, broj 130/2017., 111/2018., 144/2020., 30/2023. i 14/2024) i članka 67. stavka 2. Zakona o slatkovodnom ribarstvu ((»Narodne novine«, broj 63/2019.) i vezane su uz vođenje evidencija ribarskih inspektora dok su odredbe Pravilnika o registru prekršaja u morskom ribarstvu donešene na temelju čl. 75. st.2. Zakona o morskom ribarstvu  (»Narodne novine«, broj 62/2017., 130/2017., 14/2019., 30/2023. i 14/2024.) i odnose se na sadržaj registra prekršaja u morskom ribarstvu što se ne propisuje i nije predmet prijedloga Pravilnika danog na savjetovanje."]